21/04/2020 | Administración LocalMunicipal
Arzúa
Anuncio actuacións administrativas automatizadas selo electrónico Arzúa

O Sr. alcalde, con data 14-04-2020, ditou o Decreto nº 267/2020, que deseguido se transcribe literalmente: Descrición Decreto: ACTUACIÓNS ADMINISTRATIVAS AUTOMATIZADAS SELO ELECTRÓNICO ARZUA DON José Luis García López ALCALDE PRESIDENTE DO CONCELLO DE Arzúa (A CORUÑA ) O artigo 41.1da Lei 40/2015, do 1 de outubro de réxime xurídico do sector público, dispón que enténdese por actuación administrativa automatizada calquera acto ou actuación realizada íntegramente a través de medios electrónicos por parte dunha administración pública no marco dun procedemento administrativo e na cal non interveña de maneira directa un empregado público. O apartado 2 do artigo 41 prevé que no caso de actuación administrativa tense que establecer previamente o órgano ou órganos competentes segundo os casos, para definir as especificacións, programación, mantemento, supervisión e control de calidade, e se procede auditoría dos sistemas de información e do código fonte. Así mesmo tense que indicar o órgano responsable para os efectos de impugnación. Así mesmo, o artigo 42 prevé que no exercicio da competencia na actuación administrativa automatizada, cada administración pública pode determinar os supostos de utilización dos seguintes sistemas de firma electrónica: a) Selo electrónico de Administración pública, órgano, organismo publico ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de firma electrónica. b) Código seguro de verificación (CSV) vinculado á Adminsitración pública, órgano, organismo público ou entidade de dereito público, nos termos e condicións establecidos; permítese en todo caso a comprobación da integridade do documentos mediante o acceso á sede electrónica correspondente. O selo do órgano prevese no artigo 42 da Lei 40/2015, baixo a rúbrica “ Sistemas de firma para actuación administrativa automatizada”. A Lei 40/2015 regula a posibilidade de utilizar o selo do órgano por parte das administracións públicas na actuación administrativa automatizada. Con todo esta aplicación non se pode utilizar de maneira indiscriminada, senon que se ten que utilizar de acordo cos mesmos principios que a mesma lei establece, e para calquer acto ou actuación realizada integramente a través de medios electrónicos por parte dunha administración pública no marco dun procedemento administrativo en que non interveña de maneira directa un empregado público. Isto é, corresponde a cada administración determinar os supostos e trámites en que o selo de órgano pode ser aplicado, aínda que esta determinación non se pode realizar de maneira indiscriminada, senon baixo unha adecuada valoración dos supostos que se poden realizar baixo unha actuación administrativa automatizada, de acordo co principio de proporcionalidade e sen que se produza unha mingua de garantías da persoa administrada. Considerando o disposto no artigo 70 bis 3 da Lei 7/1985 de 2 de abril reguladora de bases do réxime local e no uso das atribucións conferidas ao abeiro do artigo 21.1a) e s) da devandita lei considerando que no estado de alarma decretado polo RD 463/2020 de 14 de marzo polo que se declara o estado de alarma para a xestión da situación de crise sanitaria ocasionada polo COVID 19, na disposición adicional terceira apartado 3 se sinala que… No obstante lo anterior, el órgano competente podrá acordar, mediante resolución motivada, las medidas de ordenación e instrucción estrictamente necesarias para evitar perjuicios graves en los derechos e intereses del interesado en el procedimiento y siempre que éste manifieste su conformidad, o cuando el interesado manifieste su conformidad con que no se suspenda el plazo. “ motivando neste momento esta resolución en que se facilita a obtención de documentación aos interesados para procedementos a tramitar ante outras Administracións públicas, permitindo obtención de documento administrativo en procedementos que se indican, documentos selados en procedementos automatizados coa súa solicitude en sede electrónica sen necesidade de intervención de empregado público axilizando a obtención e non prexudicando o interesado impulsando a administración electrónica para atención das súas solicitudes, polo presente RESOLVO: PRIMEIRO.- Aprobar as actuacións administrativas automatizadas do Concello de Arzúa: - Con carácter xeral: todas as actuacións e procedementos que se vaian incorporando con carácter automatizado á Plataforma de tramitación electrónica do Concello de Arzúa ou a súa sede electrónica https://sede.concellodearzua.com-Con carácter específico: A) Expedición de certificados e de volantes de empadroamento. B) Expedición automática de recibos de presentación no rexistro electrónico da Administración. SEGUNDO.- Os órganos competentes en relación coas actuacións administrativas automatizadas, en exercicio da función de fe pública administrativa son os seguintes:.-Para a definición das especificacións ou detalle do procedemento de creación e emisión do certificado: Secretaría da Corporación.- Para o deseño informático, programación, mantemento e auditoría do sistema de información e do código fonte: a Xerencia informática da Deputación da Coruña.-Para supervisión e control de calidade; Secretaría da Corporación. TERCEIRO.- Créase o selo electrónico do Concello de Arzúa coa seguinte denominación: selo de órgano do Concello de Arzúa. A responsabilidade da utilización a efectos de impugnación corresponde ó Concello de Arzúa. As características do certificado e a verificación de documentos asinados con selo de órgano poderase realizar na sede electrónica do Concello de Arzúa https://sede.concellodearzua.comO selo electrónico de Organo do Concello de Arzúa poderase utilizar nos procesos de tramitación automatizada sinalados anteriormente. O órgano responsable a efectos de impugnación e a Alcaldía do Concello de Arzúa. CUARTO.- A tramitación automática dos procedementos realizarase do seguinte xeito: 1. Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da Lei 39/2015 de 1 de outubro, de procedemento administrativo común das administracións públicas.2. Os interesados poderanse identificar e autenticar mediante documento nacional de identidade ou documento equivalente.3. A tramitación electrónica automatizada contempla a captura automática da información contida nas bases de datos corporativas do Concello.4. As aplicacións informáticas coas que se realizará a tramitació electrónica automatizada a que se refire esta resolución son ademais de todas aquelas cuxa norma de creación así o prevexa, as seguintes: (XESTIÓN DE PROCEDEMENTOS TEDEC/SIGM). 5. Ostentarán permisos de Selado Electrónico unicamente os empregados públicos que sexan acreditados pola secretaría da Corporación.6. O Concello emitirá resolución automatizada que recollerá expresamente, ademais do contido establecido con carácter xeral na Lei 39/2015 de 1 de outubro, de procedemento administrativo común das administracións públicas, o seguines; a) A súa condición de acto administrativo automatizado b) O selo electrónico da entidade. c) O órgano que ha de considerarse responsable a efectos de impugnación de acordo có indicado no resolve terceiro.7. O código electrónico de verificación permitirá verificar a autenticidade dos documentos xerados electrónica e automáticamente nos procedementos automatizados.8. Os expedientes administrativos e documentos xerados polas citadas aplicacións almacénanse nos sistemas de información municipais. Ditas aplicacións informáticas garantiran o control dos prazos, a identificación dos órganos responsables dos procedementos, así como a tramitación ordenada dos expedientes administrativos.9. As indicadas resolucións serán recorribles ante o órgano xurisdicional contencioso administrativo, previa reclamación potestativa ante a alcaldía, na forma establecida na Lei de procedemento administrativo.10. Os expedientes de tramitación automática arquivaranse no xestor documental Tedec Sigem asinado mediante selo electrónico do Concello.11. As copias dos documentos electrónicos terán a consideración que se establece no artigo 27 da Lei 39/2015 de 1 de outubro, de procedemento administrativo común das administracións públicas. QUINTO.- Dar traslado da presente resolución os distintos servizos administrativos da Corporación, e dar conta ao Pleno da Corporación na primeira sesión que se celebre. SEXTO.- Esta resolución producirá efectos dende a súa publicación no Boletín Oficial da Provincia da Coruña. Igualmente publicarase na sede electrónica do Concello de Arzúa a efectos de xeral coñecemento de acordo co artigo 45.1a) da Lei 39/2015. O que se publica aos efectos oportunos. En Arzúa, a 15 de abril de 2020 O alcalde Asdo: José Luis García López